Document ID: 32005D0863

KOMISJONI OTSUS,
2. detsember 2005,
millega määratakse kindlaks ühenduse rahaline abi sigade klassikalise katku likvideerimiseks 2001. aasta lõpul ja 2002. aastal Hispaanias tehtud kulutustele
(teatavaks tehtud numbri K(2005) 4627 all)
(Ainult hispaaniakeelne tekst on autentne)
(2005/863/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 3 lõiget 3,
ning arvestades järgmist:
(1)
2001. aasta lõpus ja 2002. aastal esines Hispaanias sigade klassikalise katku puhanguid. Nimetatud haiguse ilmnemine on kujutas tõsist ohtu ühenduse kariloomadele.
(2)
Episootia leviku võimalikult kiireks takistamiseks ja haiguse likvideerimises osalemiseks peaks ühendus otsuse 90/424/EMÜ kohaselt haiguse vastu võitlemise kiireloomuliste meetmete raames toetama rahaliselt liikmesriigi abikõlblikke kulutusi.
(3)
Vastavalt komisjoni 3. juuli 2003. aasta otsusele 2003/494/EÜ seoses ühenduse rahalise abiga sigade klassikalise katku likvideerimiseks Hispaanias 2001. aasta lõpus ja 2002. aastal, (2) määrati Hispaaniale ühenduse toetus 2001. aasta lõpus ja 2002. aastal sigade klassikalise katku vastu võitlemisel rakendatud kiireloomuliste meetmete raames tehtud kulutustele.
(4)
Kõnealuse otsuse kohaselt määrati rahalise abi esimeseks osamakseks 6 000 000 eurot.
(5)
Kõnealuse otsuse kohaselt peab rahalise abi ülejäänud osa põhinema Hispaania 1. augustil 2003 esitatud taotlusel, mis koosneb üksikasjalikest dokumentidest, millega kinnitatakse taotluses nimetatud arve ja komisjoni kohapeal teostatud kontrolli tulemusi.
(6)
Võttes arvesse eespool nimetatut, tuleks määrata kindlaks sigade klassikalise katku likvideerimiseks 2001. aasta lõpul ja 2002. aastal Hispaanias tehtud kulutustele antava ühenduse rahalise abi kogusumma.
(7)
Komisjoni teostatud ühenduse veterinaareeskirjade ja ühenduse rahalise abi saamise tingimuste järgimise kontrolli tulemusena ei saa kõiki esitatud kulutusi lugeda abikõlblikeks.
(8)
Komisjoni tähelepanekud ja abikõlblike kulutuste arvestusviis edastati Hispaania ametiasutustele 14. septembri 2005. aasta kirjaga.
(9)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄEOLEVA OTSUSE:
Artikkel 1
Ühenduse sigade klassikalise katku likvideerimiseks 2001. aasta lõpul ja 2002. aastal Hispaanias tehtud kulutustele antud rahalise toetuse kogusumma suuruseks otsuse 2003/494/EÜ kohaselt on määratud 6 784 124,44 eurot.
Kuna otsuse 2003/494/EÜ kohaselt lubati teha esimene 6 000 000 euro suurune osamakse, siis makstakse Hispaaniale ülejäänud 784 124,44 eurot.
Artikkel 2
Käesolev otsus on adresseeritud Hispaania Kuningriigile.
Brüssel, 2. detsember 2005

Labels: 18
19
5
6